text: UUUuuuuuuuuhygge på museum 
  31 oktober 2014 kl. 06.37
  Uhyggen breder sig i dag fredag. Ligesom den traditionelle amerikanske Halloween gør det. Så pas på!
  Et af de mange arrangementer i TV SYDs sendeområde foregår på Vester Palsgaard Skovmuseum i Hampen i Ikast-Brande kommune.
  Når mørket er ved at sænke sig ved 17-tiden åbner dørene sig - knirkende - til en uhyggelig Halloween aften her. Lyset slukkes og uhyggen breder sig. Børnene skal selv medbringe lygter og vil på deres vej gennem museet skulle løse små opgaver. Mor og far er også velkomne - det kan jo være rart at have en at holde i hånden.
  Så vidt vi ved, så findes der ikke spøgelser i den gamle skovridergård, men sådan en aften kan man jo ikke være sikker!
  Der er gratis entré - hvis du tør.
  